stanford-oval/wikipedia huggingface dataset:
San Gabriel (1772)
Palvelus

Alus lähti 1773 Ferrolista koeajoihin San Pablon ja San Pedro de Alcántaran kanssa. Se lähti 2. toukokuuta 1777 Ferrolista Magnánimon ja San Joaquínin kanssa Havannaan. Alus saattoi 28. tammikuuta 1778 Havannasta Juan Bautista Bonetin laivueen mukana saattueen Veracruziin, minkä se teki myös toisen kerran. Kesäkuussa 1779 alus oli Havannassa Bonetin laivueen kanssa, johon kuuluivat muun muassa San Ramón ja Magnánimo. Tammikuussa 1780 alus saattoi Havannasta 15 joukkojenkuljetusalusta New Orleansiin ja Mobilen hyökkäykseen. Se palasi 17. huhtikuuta Mobilesta Havannaan, jolloin sen takila oli vaurioitunut.
Alus lähti 22. huhtikuuta 1780 Havannasta fregatin kanssa Mobileen, jonne ne kuljettivat tarvikkeita. Alus lähti 13. toukokuuta 1780 Havannasta Bonetin laivueen mukana ja palasi saman laivueen mukana Havannaan 21. toukokuuta. Elokuussa 1780 alus saattoi Havannasta Arroganten ja Gallardon sekä priki San Juan Nepomucenon (tunnetaan myös nimellä Renombradona) kanssa 18 rahtialusta Veracruziin. Alus saattoi 20. joulukuuta Veracruzista Arrocanten ja Gallardon sekä urca Aduanan kanssa Havannaan 12 rahtialusta.
Huhtikuussa 1781 alus lähti Havannasta Jose de Solanon laivaston mukana Pensacolan sotaretkelle, mistä se palasi laivaston mukana Havannaan toukokuussa. Alus lähti 9. marraskuuta 1781 Tomaseon laivueen mukana Santo Domingoon, mistä se palasi 1. tammikuuta 1782 laivueen mukana Havannaan. Huhtikuussa 1782 alus oli kunnostettavana Havannassa. Alus saapui 20. tammikuuta 1783 Solanon laivaston mukana Havannaan etsittyään merirosvoja. Vuonna 1784 alus palasi Ferroliin, missä se siirrettiin reserviin. Vuonna 1786 alus oli Ferrolissa reservissä.
Alus saapui Cádiziin Ferrolista viiden linjalaivan kanssa liittyäkseen Nootkan kriisiä varten koottuun Socorron laivastoon. Alus lähti 12. joulukuuta 1790 Cádizista Ferrolin reserviin. Alus saapui 26. heinäkuuta 1793 La Guiaraan Aristizábalin kuuden linjalaivan ja yhden fregatin laivueen mukana Cádizista. Se oli laivueen mukana Santo Domingossa, kun tammikuussa 1794 hyökättiin Ranskan Fort Delfiniin. Huhtikuussa 1794 alus oli Puerto Ricon San Juanissa, mistä se kuljetti joukkoja Santo Domingoon. Alus saapui 7. kesäkuuta 1794 laivueen mukana Havannaan. Se saapui Puerto Ricoon Havannasta lastinaan aarteita. Alus jatkoi edelleen La Guairaan. Toukokuussa 1795 alus saapui Aguadilla Bayhin Fort Delfinistä San Ramónin ja priki San Carlosin kanssa. Alus saapui 22. elokuuta 1795 Havannaan kauppalaivojen ja ranskalaisten sotavankien kanssa Bayaguanasta. Joulukuussa 1795 alus oli Havannassa Araozin laivueessa valmistautuen lähtemään Cádiziin fregattien Santa Águedan ja Calipson kanssa.
Alus lähti 26. tammikuuta 1796 Havannasta San Juan Bautistan ja Españan sekä fregattien Santa Águedan ja Calipson kanssa Cádiziin, jonne osasto saapui 15. maaliskuuta. Joulukuussa alus siirrettiin Cádizissa reserviin, jolloin sen miehistö sijoitettiin muille aluksille. Alus oli 1797-1807 reservissä. Bergin herttua antoi kuninkaallisen määräyksen aluksesta 10. kesäkuuta 1808. Alus upposi 1808 Cádizissa huollon puutteeseen. Se poistettiin 10. elokuuta 1809 alusluettelosta.
Sari Passaro

Sari Passaro on suomalainen kirjailija ja journalisti. Hän on alun perin lähtöisin Kemijärveltä, mutta on sittemmin asettunut Italian Toscanaan.
Vuonna 2022 Sari Passaro julkaisi Minerva Kustannuksen kautta kadonneiden vapaaehtoisetsijä Reino Savukoskea ja tämän työtä käsittelevän kirjan Reino Savukoski – Suomen tunnetuin kadonneiden etsijä. Minerva Kustannuksen kirjailijaksi ryhtyessään hän oli jo työskennellyt parin vuosikymmenen ajan uutispäällikkönä.
SM-liigan tähdistökentällinen

SM-liigan tähdistökentällinen on jääkiekon SM-liiga-kauden jälkeen julkaistava tähdistökentällinen. Siihen nimetään jokaiselle pelipaikalla kauden paras pelaaja: maalivahti, kaksi puolustajaa, kaksi laitahyökkääjää ja keskushyökkääjä. Tähdistökentällisen valinnan suorittavat jääkiekkotoimittajat äänestämällä.
SM-liigan tähdistökentällinen on valittu vuodesta 1962 lähtien, jolloin pelattiin vielä SM-sarjaa.
Tähdistökentällisessä on aina ollut suomalaisia. Eniten ulkomaalaisia oli kauden 1997–1998 tähdistökentällisessä, jossa Raimo Helminen oli ainoa suomalainen pelaaja.
Samsung Galaxy Grand Prime

| Samsung Galaxy Grand Prime |
| --- | --- |

Valmistaja:  Samsung Electronics
Julkaistu:  lokakuu 2014
Käyttöverkot:  2G/3G/4G
Mitat:  144,8 × 72,1 × 8,6 mm
Paino:  156 g
Näyttö:  5 tuumaa
Näytön kuvatarkkuus:  540 × 960 pikseliä
Värien lukumäärä:  16 miljoonaa
Suoritin:  Qualcomm MSM8916 Snapdragon 410 -neliydin­prosessori, 1,2 GHz
Grafiikkapiiri:  Adreno 306
Keskusmuisti:  1 Gt
Flash-muisti:  8 Gt
Takakamera:  8 Mpx
Etukamera:  5 Mpx
Radio:  FM-radio
Valmiusaika:  75 h
Puheaika:  17 h
Akku:  irrotettava 2 600 mAh Li-Ion akku
Liitännät:  microUSB 2.0
Muistikorttipaikka:  microSDXC
Infobox OKNimi-testi OK: 
Samsung Galaxy Grand Prime on Samsung Electronicsin syyskuussa 2014 esittelemä ja lokakuussa julkaisema älypuhelin. Puhelimen näyttö on 5 tuuman TFT-kapasitiivinen kosketusnäyttö, jossa on kuusitoista miljoonaa väriä. Sen grafiikkapiirinä toimii Qualcommin valmistama Adreno 306. Prosessori on Qualcommin neliydinprosessori. Puhelimessa on 2 600 milliampeeritunnin irroitettava litiumioiniakku. Siinä on yksi kahdeksan megapikselin takakamera ja viiden megapikselin etukamera. Siinä on tallennustilaa eli flash-muistia 8 gigatavua, jota voidaan laajentaa microSDXC-kortilla. Keskusmuistia puhelimessa on yksi gigatavu.
Postipeli

Kirjeshakissa käytettävä postikortti. Postipelit ovat saaneet alkunsa kirjeshakista.
Postipeli (engl. play-by-mail game, PBM) tarkoittaa postin tai sähköpostin välityksellä pelattavaa peliä. Pelaajat lähettävät tekemänsä siirrot ja vastaavasti vastaanottavat tiedot pelin etenemisestä kirjeitse. Postipelit ovat saaneet alkunsa kirjeshakista. Myös muita lautapelejä, esimerkiksi Diplomacyä, on pelattu postitse. Useimmat postipelit ovatkin vuoropohjaisia strategiapelejä.
Vielä 1990-luvulla postipeleissä on voinut olla jopa satoja osallistujia. Usean pelaajan postipelejä on voinut ohjata joko pelinjohtajana toimiva ihminen tai tietokoneohjelma. Jussi Holopaisen ja Janne Pölösen vuonna 1992 perustama oululainen Midnight Sun Games (MSG) pyöritti Suomessa kahta kehittämäänsä postipeliä, Olymposta ja Teknocideä, ja lisäksi hankki lisenssit ulkomaisiin Kruunujen saareen ja Austerlitziin.
Kirjeiden lisäksi vuoroja siirrettiin diskettejä postittamalla tai digitaalisesti BBS-järjestelmien kautta. Nykyisin perinteisen postin välityksellä pelattavat pelit ovat menettäneet suosiotaan, mutta postipelejä pelataan vielä etenkin sähköpostin välityksellä.
Historia

Ei tiedetä koska jotakin jo olemassa olevaa peliä on aivan ensimmäisen kerran pelattu kirjeiden välityksellä. Periaatteessa lautapelit ja kirjeet on saatettu yhdistää jo varhain, esimerkiksi antiikin Roomassa, jossa tunnettiin shakki, tai muinaisessa Kiinassa, jossa pelattiin gota. Nykyaikaiset postipelit kehittyivät kirjeshakista. Shakin lisäksi alettiin pelata postin välityksellä muitakin lautapelejä kuten esimerkiksi Diplomacyä, jota pelattiin ensimmäisen kerran postitse tiettävästi vuonna 1963. Vähitellen lautapelien pelaamisen sijaan alettiin kehittää uusia pelejä, jotka oli varta vasten suunniteltu postipelaamiseen. Ensimmäiset kaupalliset postipelit alkoivat 1970-luvulla.
Postipelejä pelattiin huippuvuosinaan kaikkialla maailmassa. Suosituimpia ne olivat Yhdysvalloissa. Euroopassa postipelejä pelattiin erityisesti Saksassa ja Isossa-Britanniassa. Pelaajia arvioitiin vuonna 1993 olevan pelkästään Euroopassa kymmeniätuhansia. Samana vuonna Isossa-Britanniassa toimi 140 postipeliyritystä. Yksi aikakauden suosituimmista peleistä olikin englantilainen Kruunujen saari (engl. Isle of Crowns), joka lisensoitiin myös Suomeen.
Postipelit Suomessa

Ennen suomalaisia postipeliyrityksiä Suomesta käsin saattoi pelata vain ulkomaisia pelejä. Ulkomaisten pelien pelaaminen Suomesta oli kuitenkin kallista ja rajoittui vain niihin peleihin joilla oli tarpeeksi pitkä kierrosaika ulkomaanpostin kulkemiseen, joten pelaajamäärät jäivät pieniksi. Vuonna 1988 Jyrki Kasvi piti englantilaisia pelejä parhaana vaihtoehtona suomalaisille. Kasvi mainitsee myös englanninkielen kehittymisen pelaamisen mukana tulevana hyötynä.
Lajityypit

Postipelejä on monessa eri genressä ja teemassa, mutta strategiapelit ovat niiden yleisin lajityyppi. On keskiaikafantasiaa, avaruus-scifiä, suurstrategiaa, rikollisuuteen keskittyvää peliä ja urheilupeliä. Joissakin peleissä pelaaja ohjaa vain yhtä hahmoa, toisissa jotakin yhteisöä aina pienestä heimosta galaktiseen imperiumiin. Yksilön tai pienen ryhmän ohjaamiseen perustuvat pelit muistuttavat usein roolipelejä. Esimerkiksi suomalaisessa Olympoksessa taas pelaaja ohjaa kreikkalaista kaupunkivaltiota. Postipelin järjestäjää kutsutaan pelinjohtajaksi. Pelinjohtajan rooliin kuuluu ainakin pelin tekninen pyörittäminen. Muut tehtävät vaihtelevat lajityypin mukaan. Roolipelimäisissä postipeleissä pelinjohtaja toimii "luolamestarina", joka vie itse aktiivisesti tarinaa eteenpäin. Muunlaisissa peleissä pelinjohtaja ei ohjaile tarinankulkua, vaan peli etenee tarkasti ennalta määrättyjen sääntöjen mukaisesti. Pelaajamäärä vaihtelee pelin mukaan. Pienimmillään se voi olla vain muutama, suurimmillaan joitakin satoja.
Postipelien suosion aikaan ne tarjosivat mahdollisuuden löytää peliseuraa kaukaa, kun taas esimerkiksi lauta- ja roolipelit rajasivat pelaajajoukon paikalliseksi. Postipelien viehätys perustuu juuri oikeisiin ihmispelaajiin vastustajina. Aika ei ollut vielä kypsä tietokoneella pelattaville verkkomoninpeleille ja yksinpeleissä erityisesti strategiapelejä piinasi tekoälyn rajoittuneisuus. Tekoäly oli joko täydellisesti siirtonsa laskelmoivana liian vaikea tai sitten kaavamaisuudessaan liian helppo vastustaja. Tekoälyn jouduttua tilanteeseen, jota pelintekijät eivät olleet ennakoineet se joko toimi oudosti tai peli kaatui. Postipelit toivat osaltaan ratkaisun juuri tähän ongelmaan. Usean ihmisvastustajan kohtaaminen kerrallaan olikin vaikuttava kokemus. Pelimaailman tapahtumat olivat myös aina moninaisemmat kuin yksittäisen pelaajan tiedot niistä. Jyrki Kasvi vertasi kokemusta avaruusmatkailuun: "jonkin vieraan planeetan pinnasta näkee vain sen, mitä on ehtinyt jo kartoittaa."
Hieman nykyaikaisemmin välinein käytävät sähköpostipelit (engl. play-by-email) toimivat käytännössä samalla periaatteella kuin postipelit. Niissä kierrosaika voi olla lyhyempi, esimerkiksi yksi vuorokausi. Erityisesti monet perinteiset strategiapostipelit siirtyivät sähköpostin kautta pelattaviksi. Sähköpostin myötä alentui myös postipelien hinta. Osa sähköpostipeleistä on täysin ilmaisia, kun postimaksujen lisäksi niistä puuttuvat aloitus- ja kierrosmaksut. Maailman kattavin sähköpostipelien lista löytyi suomalaiselta Funet-palvelimelta.
Kirjallisuutta

Wikimedia Commonsissa on kuvia tai muita tiedostoja aiheesta .
Kirjesotaa. Magus, 1995, nro 23.  ISSN 0788-3951.
Computer Gaming World -lehden juttu postipeleistä vuodelta 1982. Ennen Midnight Sun Gamesia Suomesta saattoi pelata vain ulkomaisia pelejä.
Diplomacy on esimerkki lautapelistä, jota alettiin sittemmin pelata postin välityksellä. Juuri Diplomacystä tuttu monimutkainen diplomatia oikeiden ihmispelaajien kanssa oli monelle syy pelata postipelejä.
Hyborian War -sähköpostipelin käskylomake
Sanan- ja uskonnonvapaus (yhdistys)

| Sanan- ja uskonnonvapaus |
| --- | --- |

Perustettu:  2021
Tyyppi:  ihmisoikeusjärjestö
Toimiala:  sanan- ja uskonnonvapaus
Toiminta-alue:  Suomi
Puheenjohtaja:  Susanna Koivula
Aiheesta muualla
Sivusto
Sanan- ja uskonnonvapaus ry on vuonna 2021 perustettu suomalainen ihmisoikeusjärjestö. Järjestön tarkoituksena on edistää ja valvoa sanan- ja uskonnonvapauden toteutumista. Järjestö korostaa vapautta ilmaista ja harjoittaa julkisesti Raamattuun perustuvaa kristillistä uskoa ja vakaumusta.
Perustaminen

Järjestö perustettiin kesäkuussa 2021. Silloisen puheenjohtajan Santeri Marjokorven mukaan yhdistyksen perustamista esittivät rivikristityt, jotka näkivät sanan- ja uskonnonvapaustilanteen Suomessa heikentyneen. Etenkin Päivi Räsäsen ja Juhana Pohjolan oikeusprosessit olivat herätttäneet halun tukea heitä. Yhdistyksen tehtäväksi määriteltiin erilaisen asiantuntijatuen tarjoamisen tilanteessa, jossa joku kristitty joutuu uskonnollisen vakaumuksensa julkituomisesta rikosoikeudellisten toimien kohteeksi. Jäsenet olivat yksityishenkilöitä hyvin monenlaisella kristillisellä taustalla. Perustetun yhdistyksen hallituksen jäsenissä oli katolilaisia, helluntalaisia sekä luterilaisten herätysliikkeiden jäseniä, niin evankelisia, kuin lestadiolaisia. Yhdistyksen mukaan sanan- ja uskonnonvapaus koskee myös sateenkaaripappeja, mutta ei erityisesti katsonut näiden asian ajamisen olevan yhdistyksen tehtävä.
Johto

Hallituksen puheenjohtajana toimi vuonna 2023 Susanna Koivula, ja varapuheenjohtajana Suomen kristillisdemokraattien poliitikko ja pastori Mika Ebeling. Hallituksen jäseniin kuului myös perussuomalaisten entinen puheenjohtaja Timo Soini.
Santa Giusta

| Santa Giusta (Santa Jùsta) |
| --- | --- |
 Sijainti Oristanon maakunnassa
 Santa Giusta
 Koordinaatit: 39.880°0′0″N, 8.609°0′0″E 
Valtio:   Italia
Alue:  Sardinia
Maakunta:  Oristano
Pinta-ala:  
 – Kokonaispinta-ala:  69,22 km²
Korkeus:  10 m
Väkiluku:  4 818
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  OR
 
 http://www.comune.santagiusta.or.it/ 
Infobox OKVirheellinen NIMI-arvo: 
Santa Giusta (sardiksi Santa Jùsta) on kaupunki ja kunta Italiassa Sardinian hallintoalueella Oristanon maakunnassa. Kunnassa on arviolta 4 818 asukasta (vuonna 2016) ja sen pinta-ala on 69,22 neliökilometriä. Se sijaitsee 10 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Santa Giusta Wikimedia Commonsissa
Oristanon maakunta
Abbasanta | Aidomaggiore | Albagiara | Ales | Allai | Arborea | Ardauli | Assolo | Asuni | Baradili | Baratili San Pietro | Baressa | Bauladu | Bidonì | Bonarcado | Boroneddu | Bosa | Busachi | Cabras | Cuglieri | Curcuris | Flussio | Fordongianus | Ghilarza | Gonnoscodina | Gonnosnò | Gonnostramatza | Laconi | Magomadas | Marrubiu | Masullas | Milis | Modolo | Mogorella | Mogoro | Montresta | Morgongiori | Narbolia | Neoneli | Norbello | Nughedu Santa Vittoria | Nurachi | Nureci | Ollastra | Oristano | Palmas Arborea | Pau | Paulilatino | Pompu | Riola Sardo | Ruinas | Sagama | Samugheo | San Nicolò d’Arcidano | San Vero Milis | Santa Giusta | Santu Lussurgiu | Scano di Montiferro | Sedilo | Seneghe | Senis | Sennariolo | Siamaggiore | Siamanna | Siapiccia | Simala | Simaxis | Sini | Siris | Soddì | Solarussa | Sorradile | Suni | Tadasuni | Terralba | Tinnura | Tramatza | Tresnuraghes | Ula Tirso | Uras | Usellus | Villa Sant'Antonio | Villa Verde | Villanova Truschedu | Villaurbana | Zeddiani | Zerfaliu
Ruskamittari

| Ruskamittari |
| --- | --- |

Uhanalaisuusluokitus
 
 
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Imukärsälliset perhoset Glossata
Osalahko::  Erilaissuoniset perhoset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Lovimittarit Ennominae
Suku::  Agriopis
Laji::  aurantiaria
Kaksiosainen nimi
 Agriopis aurantiaria  (Hübner, 1799) 
Katso myös
   Ruskamittari Commonsissa 
Infobox OKNimi-testi OK: 
Ruskamittari (Agriopis aurantiaria) on keltainen, loppusyksyn yöperhonen. Se lukeutuu viimeisiin ennen talvea lentäviin perhoslajeihin.
Koko ja ulkonäkö

Koiras on keltainen, jokseenkin kookas, mutta hento perhonen. Etusiipien pohjaväri on lämpimän keltainen ja ruskehtavien pisteiden kirjomat. Siipien poikki kulkee kaksi suoraa, ruskeaa, vaihtelevasti erottuvaa poikkiviirua, joista ulompi tekee siiven etureunan puolella jyrkän porrasmaisen mutkan ulospäin. Ulomman poikkiviirun ja siiven ulkoreunan välissä on rivi epämääräisiä täpliä, jotka värimuodolla f. fasciata muodostavat yhtenäisen ruskean vyön. Siiven ulkoreuna on kaareva. Takasiivet ovat kellertävän valkoiset ja niissä erottuu kahden ruskean poikkiviirun lisäksi keskitäplä. Perhonen lepää leveässä, kolmiomaisessa asennossa. Siipiväli on 33–42 mm.
♂
♂  △
Naaras on monien loppuvuoden mittarilajien tapaan hyvin lyhytsiipinen ja lentokyvytön. Naarasperhosen ruumis ja siiventyngät ovat ruskeat ja takaruumiissa on mustia täpliä. Raajat ovat pitkät, ja niiden nivelkohdat ovat valkoiset. Naaras on noin 11 mm pitkä.
Lajilta tunnetaan harvinainen, siiviltään yksivärisen violetinruskea värimuoto f. fumipennaria.
Erikoisen ulkonäkönsä ja lentoaikansa vuoksi ruskamittarin voi sekoittaa vain läheistä sukua olevaan pakkasmittariin (Erannis defoliaria).
Levinneisyys ja lentoaika

Ruskamittari on pääasiassa eurooppalainen laji, jonka levinneisyys ulottuu läntisestä Euroopasta Lähi-itään ja Kaukasukselle. Suomessa ruskamittaria tavataan vain eteläisessä Suomessa sekä länsirannikkoa pitkin pohjoiseen suunnilleen Vaasan korkeudelle saakka. Lajilla on jonkin verran vaellustaipumusta, ja siitä onkin lisäksi muutama yksittäinen havainto pohjoisempana. Lajin yleisyys vaihtelee vuosittain huomattavan paljon. Perhoset aloittavat lennon syys-lokakuun vaihteessa ja lento jatkuu marraskuulle.
Elinympäristö ja elintavat

Kaikenlaisissa elinympäristöissä viihtyvä laji. Koiraat lentävät öisin etsimässä puiden rungoilla odottavia naaraita. Sopivalla paikalla laji voi olla varsin runsaslukuinen. Koiras lentää valolle. Täysikasvuinen toukka koteloituu maahan. Muna talvehtii.
Ravintokasvi

Toukka syö monia eri lehtipuita ja -pensaita.
Aiheesta muualla

Bestimmungshilfe des Lepiforums (saksaksi)
Moths and Butterflies of Europe and North Africa (englanniksi)
Pherobase: Semiochemicals of Agriopis aurantiaria, the Scarce umber (englanniksi)
Vlindernet (hollanniksi)
Saletisti natsaa

| Saletisti natsaa Mr>  Mallorca |
| --- | --- | --- |

Studioalbumin tiedot
 Julkaistu: 8. kesäkuuta 2011
 Formaatti: CD
 Tyylilaji: huumorimusiikki
 Levy-yhtiö: AXR
Listasijoitukset
  15.
Saletisti natsaa MTV3:n Putous-viihdeohjelmassa mukana olleen Jussi Vatasen esittämän sketsihahmon Mr. Mallorcan musiikkialbumi, joka julkaistiin 8. kesäkuuta 2011. Albumia myytiin 6 000 kappaletta.
Kappaleet

Pump up the sightseeing – 4.09
Saletisti natsaa – 3.20
Chicas la playas – 4.16
Habla si macaroni – 3.10
Samsonite love – 3.59
Rantatuoli on mun – 3.34
Let’s go fiesta – 2.59
Buenos tardes – 2.35
Kreikkalainen naimakauppa – 3.18
Soi Marokossa katusoitto – 2.48
Suuren kiven karkkiranta – 2.51
Aiheesta muualla

Suosikki.fi (Arkistoitu – Internet Archive)
Ruwiki

| Ruwiki |
| --- | --- |

 Kuvankaappaus heinäkuulta 2023
Kotipaikka:   Venäjä
Kaupallinen:  ei
Kielet:  venäjä
Kehittäjä:  Vladimir Medeiko
Nykyinen tila:  aktiivinen
Ruwiki (ven. Рувики) on venäjänkielinen sähköinen tietosanakirja. Käytännössä se on venäjänkielisen Wikipedian kopio, josta on sensuroitu joitakin Venäjän hallitukselle kiusallisia kohtia ja jossa muita asioita esitetään hallinnolle suotuisammassa valossa. Ruwiki noudattaa Venäjän sotasensuuria.
Wikipedia on Venäjän suosituimpia verkkosivuja. Venäjän viranomaiset eivät pidä siitä, miten Wikipedia kertoo esimerkiksi Venäjän hyökkäys­sodasta Ukrainaan. Venäjän viranomaisten yritykset saada Wikipedia poistamaan ei-toivottua tietoa eivät ole saaneet Wikimedia Foundationia taipumaan. Ruwiki julkaistiin kesäkuun lopulla 2023. Ruwikin julkistus saattaa olla alkusoittoa Wikipedian kieltämiselle. Wikipedia oli Ruwikin julkistaessa Venäjän ainoita itsenäisiä tiedonlähteitä.
Historia

Venäjä ei ole saanut Wikipediaa poistamaan Venäjälle epämieluisaa tietoa. Venäjän syyttäjät ovat kutsuneet Wikipediaa välineeksi, jolla toteutetaan ”informaatiohyökkäyksiä” Venäjää vastaan ja jolla luodaan Venäjän-vastaisia tuntemuksia. Huhtikuussa 2022 Venäjän internetin valvonnasta vastaava virasto Roskomnadzor vaati Wikipediaa poistamaan useita artikkeleita. Wikipedian omistaja Wikimedia Foundation on kuitenkin kieltäytynyt Venäjän oikeusistuinten vaatimuksista.
Presidentti Putin visioi Wikipedialle vaihtoehtoa jo vuonna 2019. Putinin mukaan uusi sähköinen tietosanakirja sisältäisi "luotettavaa tietoa, joka on esitetty hyvällä ja modernilla tavalla". Venäjän presidentin alaisuudessa toimivan ihmisoikeus- ja kansalaisyhteiskuntaneuvoston puheenjohtaja Valeri Fadejevin mukaan Wikipedia tulisi sulkea, koska sen sisältö on Fadejevin mukaan ”ideologista ja politisoitunutta”, mutta ennen sulkemista Wikipedialle tulisi kuitenkin luoda vaihtoehto. Myös Kremlin lehdistösihteeri Dmitri Peskovin mukaan Wikipediassa on "hyvin paljon vääristelyä, hyvin paljon valheita, hyvin paljon historiallisia, faktuaalisia virheitä", ja siksi olisi välttämätöntä luoda vaihtoehtoinen tietosanakirja, joka sisältäisi ”oikeaksi todistettua ja tarkkaa, objektiivista tietoa”.
Ruwiki julkaistiin kesäkuun lopulla 2023 koekäyttöön, ja se avattiin virallisesti 2024.
Ruwikin johtaja on Vladimir Medeiko. Medeiko siirtyi pestiinsä Wikipedialta. Medeiko oli puuhastellut venäjänkielisen Wikipedian parissa 20 vuotta, mutta kehitti samaan aikaan salaa Ruwikiä. Hänet erotettiin tehtävästään rinnakkaisen työn tultua ilmi. Medeiko väittää, että Ruwikilla ei ole siteitä Venäjän hallintoon.
Sisältö

Ruwikissä on lähes kaksi miljoonaa venäjänkielistä artikkelia – saman verran kuin venäjänkielisiä artikkeleita on Wikipediassa. Suurimmaksi osaksi Ruwikin artikkelit onkin kopioitu Wikipedian venäjänkielisestä sisällöstä sellaisenaan. Tekstiin on kuitenkin paikoin tehty merkittäviä muutoksia. Pääsääntöisesti erot ovat siinä, että Ruwikin artikkelit esittävät presidentti Vladimir Putinin, Venäjän sisäisen tilanteen ja Venäjän hyökkäyksen Ukrainaan suotuisammassa valossa kuin Wikipedia.
Sisältö > Esimerkkejä eroista Wikipediaan

Esimerkiksi palkka-armeija Wagnerin niin kutsuttu ”juhannuskapina” puuttuu Ruwikistä täysin, vaikka sille on venäjänkielisessä Wikipediassa oma artikkelinsa. Ruwikin Ukrainasta kertova artikkeli ei mainitse Venäjän helmikuussa 2022 aloittamaa suursotaa lainkaan. Maa-alueiden hallinnan muutoksista kertovat osiot puuttuvat. Butšan verilöylystä kertova artikkeli puuttuu.
Kun venäjänkielisen Wikipedian Ukrainan sodasta kertova artikkeli on nimeltään ”Venäjän hyökkäys Ukrainaan”, Ruwikin artikkelin nimi on ”Sotatoimet Ukrainassa”, ja artikkelin teksti antaa tapahtumista jopa päinvastaisen kuvan.
Ruwikin Vladimir Putinista kertovasta artikkelista on poistettu maininnat Krimin laittomasta valtaamisesta vuonna 2014, suurhyökkäyksestä Ukrainaan helmikuussa 2022, sekä maininnat Venäjän siirtymisestä Putinin johdolla demokratiasta autoritarismiin. Siinä missä Wikipedian kritiikki-osio käsittelee Putinin painostusta riippumatonta mediaa kohtaan, on kritiikki Ruwikissä typistetty huomioihin presidentin myöhästelyistä tapaamisissa. Ruwikin Putin-artikkelista on poistettu myös Venäjän talouden kriittinen tarkastelu; vuoden 2020 perustuslakimuutos, joka nollasi Putinin aiemmat presidenttikaudet; koronaviruspandemia; sekä laki "ulkomaisista agenteista". Putinin terveydentilan heikkenemisestä, hänen iästään tai syöpäleikkauksista Ruwiki ei mainitse mitään.
Kuitenkin esimerkiksi seksuaalivähemmistöjä käsittelevät artikkelit ovat Wikipediassa ja Ruwikissä identtisiä, vaikka Venäjällä seksuaalivähemmistöjen oikeuksia on viime aikoina heikennetty.
Aiheesta muualla

Ruwiki